Lolland-Falsters Stifts-Tidende, 1847-12-04
Det engelske Blad "Daily News" omtaler paa følgende Maade den Literatur, som fornemmelig er de lavere Classers aandelige Føde: "Størstedelen af hvad der udbredes mellem Mængden, og som sælges i utallige Exemplarer til en meget billig Priis, bestaaer af Fortællinger og Romaner, som alle dreie sig om Roverhistorier og Forførelser, der beskrives i den yderste Detail, paa en meget pirrende og usund Maade. En Række af sygelige, sandselige Scener opvartes der med, – Tyveri, Forførelser, Voldsomhed, Hoer og Mord nedtegnes daa disse Blade, som om de vare de naturligste og uskyldigste Ting. Læserne staae paa et lavt Trin, hvad Forstand og Opdragelse angaaer, en slig Literatur er altsaa desto farligere for dem. De indsuge den ødelæggende Gift, hvortil de atter og atter vende tilbage, indtil al naturlig Følelse er udslukket hos dem, hos den unge Pige den sande Qvindelighed er gaaet tilgrunde, og en moralsk Fordærvelse har udbredt sig, som der behøves meere end een Generation for at helbrede. Hvorvidt og hvorledes disse fordærvelige Følger kunne forebygges eller helbredes, er et Spørgsmaal af en øieblikkelig og faretruende Betydning, som Alle maae opkaste sig, hvis Stilling gjør dem meere eller mindre ansvarlige for den Fattiges og Uvidendes Udskeielser." Et andet engelsk Blad, "Examiner, siger i Anledning af denne Artikel: "De, der i Sandhed interessere sig for Folkets Oplysning, skulde vel betænke dette Onde. Underviisningen skulde gjøre mere end at give Evnen til at læse, den burde tillige virke til at fremkalde Sandsen for god Læsning og paavirke Smagen, og vi trænge høilig til Missionairer, der kunde indvirke paa Folket i denne Retning. Vi behøve Mathew for at helbrede den frygtelige aandelige Umaadelighed, der gjør saa raske Fremskridt." – Her er paapeget et mægtigt, i alle Forhold indgribende Onde. Dersom man troer, at det ikke existerer hos os, turde man feile meget. Ligesaa stort som dette Onde er, ligesaa vanskeligt er det at hæve det og det netop, fordi de, der ere nærmest til at modarbeide det, ifølge Omstændighederne vanskeligt kunne det. Hvad der characteriserer denne Literatur, der sluges af de lavere Classer, findes nemlig for en stor Deel, om end i en elegantere Form og smagfuldere Jndklædning, i den Romanliteratur, der er udbredt i de meere dannede Classer. Disse indtage, ligesom Almuen, daglig et stort aandeligt Pirringsmiddel, og de fordre, ligesom Brændeviinsdrikkeren og Opiumspiseren, en stedse stærkere Dofis. Skribenterne troe at burde rette sig derefter, og saaledes forsvinder Naturlighed, Simpelhed og Sandhed mere og meere af denne Green af Literaturen. Og er det ikke alt kommet dertil hos os, at Journalister, for ret at anbefale sig til Publicum, fylde deres Blade med fremmede Romaner, der ere i Moden, foroven og forneden, i Begyndelsen og i Enden, medens de i Midten levere originale Romaner, Men hvorledes kan f. Ex Huusmoderen virke for at Tyendet faaer en sund aandelig Fødde, naar hun selv daglig indtager Næring af samme Beskaffenhed, som den, hun skulde søge at afskaffe? Den dannede Qvinde kan især gjøre meget, for at modvirke og helbrede det Onde, man har paapeget, men en nødvendig betingelse for at hun skal kunne virke er, at hun begynder med at virke paa sig selv. (Folkebl.)